Srebrenički cvijet
<s>Srebrenički cvijet, simbol koji se upotrebljava, obično u obliku čipke, kao obilježje stradanja Bošnjaka u Srebreničkom masakru, ali i u čitavu Ratu u BiH.</s><s>Poticaj za ideju izrade cvijeta dao je Mustafa Cerić, tadašnji reisululema Islamske zajednice u Bosni i Hercegovini, a idejno rješenje izradila je Jasmina Čamdžić.</s><s>Od pet predloženih uzoraka izabran je cvijet sastavljen od zelena cvjetišta koje okružuje 11 bijelih latica, u znak sjećanja na 11. dan mjeseca jula kada je počeo Srebrenički masakr.</s><s>Bijela boja latica simbolizira nevine ubijene ljude, a zeleno cvjetište nadu za mir, odn. nadu da se ništa slično više nikada ne ponovi.</s><s>Cvijet je nazvan »Sjećanje«, nema cijenu i nije na prodaju.</s>

<s>Udruženje Gračaničko keranje, koje se od 2006. bavi promocijom tradicionalne tehnike čipkanja (keranja) na području Gračanice, zaštitilo je izradu srebreničkog cvijeta u obliku čipke pri Institutu za intelektualno vlasništvo BiH 2010.</s><s>Iste godine urađena je bila prva veća pošiljka cvjetova za Evropski parlament, kada su na inicijativu zastupnika EP-a Jelka Kacina žene iz Gračanice izradile 800 cvjetova za zastupnike u Strasbourgu.</s>

<s>Po uzoru na cvijet »Sjećanje« uskoro su se pojavili i drugi oblici srebreničkog cvijeta.</s><s>Sarajevski filigranar Mensur Bektić izradio je »Cvijet Srebrenice«, srebrni filigranski cvijet sa 11 latica, svaka s po sedam komponenti, tj. okica, i zelenim staklenim kamenom u sredini.</s><s>Zbog sličnosti s čipkanim srebreničkim cvijetom koji izrađuje Gračaničko keranje, pokrenut je sudski spor oko vlasništva nad dizajnom.</s><s>I čipkani i filigranski srebrenički cvijet nose se na reveru.</s>

<s>Verzije srebreničkog cvijeta izrađivali su i drugi autori.</s><s>Godine 2014.</s><s>Enes Klopić, apsolvent na Akademiji likovnih umjetnosti u Sarajevu, izradio je Cvijet Majki Srebrenice, digitalni crtež s prikazom 11 majki odjevenih u bijelo koje sjede oko zelena tabuta djeteta koji svaka dotiče svojom desnom rukom.</s><s>S motivima prikazanim odozgo, crtež majki u bijelom oko zelena tabuta podsjeća obrisima na srebrenički cvijet.</s><s>U zeničkom naselju Mokušnicama jedan je cestovni rotor glavne gradske magistrale bio ukrašen 2015. s više od 500 sadnica cvijeća u obliku srebreničkog cvijeta.</s>

<s>Vidi još</s>

<s>Srebrenički masakr
 Dubh (ar thitim Shrebenice, 11ú Iúil, 1995)
 gračanička kera</s>

<s>Izvori</s>

<s>Eksterni linkovi</s>

<s>Gračaničko keranje: Cvijet – Sjećanje , čipkani (kerani) srebrenički cvijet
 Bektićev »Cvijet Srebrenice« , filigranski srebrenički cvijet</s>

<s>Simboli
Bosanski genocid</s>

